Source: http://www.netspace.sk/chrty/webs/o%20klube/pripomienky%20k%20stanovam.htm
Timestamp: 2018-01-17 14:52:18+00:00

Document:
Pripomienky od Holbovej Martiny:
Moja pripomienka je, že by som uvítala členskú schôdzu každý rok a najlepšie, keby sa spojila s našou klubovou výstavou a so spoločnou večerou ako krásny záver našej klubovej akcie. Pretože na klubovú výstavu si väčšina už nájde čas a keď sme už tam, tak to môžme spojiť aj s klubovým posedením a s členskou schôdzou. Pretože ja sama o sebe som si zatiaľ nenašla čas na posedenie, ktoré organizoval náš klub, ale na klubovku som si vždy našla čas.
A mala by som ešte jeden návrh, čo sa týka Klubového šampióna. Mali sme zhodou okolností minulý rok u nás Eurosighthounds a Svetovú výstavu. Nemohli by sme dať aspoň nejaký symbolický bod alebo dva tým, ktorí sa zúčastnili a získali v takej veľkej konkurencii aspoň Výbornú bez poradia? Predsa reprezentujú náš klub a tým by sme ich motivovali sa opäť zúčastniť takej prestížnej súťaži. A tento rok nás čaká Stredoeurópska výstava chrtov.
Čo sa týka Klubového šampióna, by sa mohla prerokovať hranica 300 bodov. Je to dosť vysoká hranica, pretože napr. v Čechách u vlkodavov je hranica 120 bodov. To je už síce dosť nízka hranica, ale je to smiešne, že moja suka je už teda Česká klubová šampiónka, ale náš Klubový šampión už možno nebude, lebo ak ju nakryjem, tak ju zoberiem potom už iba ukázať na pár výstav.
Pripomienky od Remákovcov:
Chceli by som sa informovať, či by vo výsledkoch výstav na stránke KCHCH nemohli byt výsledky členov „zvýraznene“ inou farbou, či preklikom na ich podstránku na stránke KCHCH, aby bolo jasne a prehľadné i z výsledkov, kt. psi „reprezentujú“ slovenský klub chrtov.
Tiež by sme boli za zachovanie Top KCHCH, aby sa robilo pre každé plemeno, ale aj zo zahraničných výstav, ak ako to navrhol p. Vojtek.
Pripomienka od Galovej Aleny:
Chcela by som tiež vyjadriť svoj súhlas k dobrému nápadu, aby výsledky z výstav členov SKCHCH boli na stránke klubu zvýraznené, či s preklinutím na podstránku člena klubu, napríklad na konkretného chrta v rubrike PSY, kde každý majiteľ psa má možnosť si dať údaje a fotky o svojom chrtovi doplniť.
v bode 2. Členovia majú povinnosť:
pridať bod g. zdržať sa konaní, ktoré sú v rozpore zo zákonom a tiež ktoré porušujú dobré meno klubu a jeho členov a hrubo porušujú dobré mravy.
Pripomienka od Cibulkovej Zuzany:
K prekliku na podtránku konkrétneho psa z výsledkov - nie je to problém za predpokladu, že mi k výsledkom uvediete, že ide o psa člena klubu. Nie je reálne, aby som to sledovala. U salúk to ide, tie poznám, ale u ostatných plemien potrebujem pomoc.
Pripomienky od Janky Dragúňovej:
Myslim, ze by nebolo zle keby pri plemene irsky vlkodav boli na klubovej stranke zverejnene aktualne vysetrenia srdca pre všetky chovne jedince.
Tiež by sme mohli pomoct zaktualizovat databazu chovnych jedincov a uhynute zvierata preradit do memory.
Pripomienka od Janky Mrázovej:
- Článok V - členstvo v združení
Navrhujem prerokovať prijatie a zánik členstva, nakoľko sa vyskytujú prípady, kedy člen KCHCH nezaplatí členský poplatok pre daný rok a v tomto roku odchová šteňatá chrtov bez pp. Teda ako nečlen neporušil žiadny chovateľský poriadok. Čo však v prípade, že tento člen o rok či dva zaplatí členské a bude chcieť svoje chrty uchovniť resp. odchovať šteňatá s PP?
- Dodatok k chovateľskému poriadku
Na základe novovzniknutej sitácii navrhujem zváženie rozdelenia bonitácie na stupne bonitácie; napríklad kde by v I. kategórii splnili bonitáciu jedince, ktoré preukážu svoje výnimočné kvality šampionátmi krásy prípadne aj výkonu; v II. kategórii by splnili bonitáciu jedince, ktoré preukážu svoje kvality len šampionátom krásy; v III. kategórii by splnili bonitáciu jedince, ktoré preukážu svoje kvality len vo výkone; a pod, pričom posledný stupeň bonitácie (napríklad V.) by splnili jedince, ktoré nemajú vylučujúce vady z chovu ale svoje mimoriadne kvality nepreukázali ani vo výkone ani na výstave.
Odôvodnenie návhu: ako sme viacerí predpokladali, povinnosť bonitácie sa pre mnohých majiteľov/chovateľov stala strašiakom, a za posledných pár mesiacov sa vyskytli na Slovensku ponuky 4 vrhov chrtov bez pp (2x barzoj, vlkodav a vipet - viď príloha).
Chápem a stotožňujem sa s obavami zo zníženia kvality chrtov a výskytu mnohých zdravotých i exterierových problémov, no radikálny postoj k chovnosti jednak nerieši tento problém, a hlavne vznikne menej želateľný fenomén chovu chrtov bez pp. To, že existujú jedince, ktoré síce nemajú vylučujúce vady z chovu ale zároveň nie sú prínosom pre chov, je fakt. No len veľmi ťažko môže niekto zakázať chov na takýchto jedincoch. Ak si chovateľ nedá vyhovoriť uplatnenie svojho milovaného i keď nie najvhodnejšieho jedinca na chov, nie je správne brániť mu v tom, resp by bolo vhodné ho skôr usmerniť pri výbere vhodného partnera (vďaka bonitácii budú jednoznačne špecifikované nedostatky každého jedinca, čo umožní poradcovi usmerniť neskúsených chovateľov). Hlavne však, by verejnosť (začiatočníci a potencionálny záujemcovia) mali mať možnosť, rozhodnúť sa a vybrať šteňa z "top" chovu s určitými preukázanými kvalitami, alebo z chovu kde je rodič šteniat "len uchovnený". Domnievam sa, že záujem o určité chovy resp. potomkov po určitých jedincoch, bude tlmiacim momentom k opätovnému uplatneniu takýchto jedincov v chove.
- Navrhujem zváženie zamerania sa selekcie chovu nie len na exterier a zdravotný stav, ale i na povahy. Napríklad švajčiarsky klub chovateľov chrtov, kvôli zhoršujúcim sa povahám (strach, agresivita, hystéria), zaviedol pred cca 2 rokmi testovanie pováh psov, v celku príjemným a nenáročným spôsobom
Ešte by som chcela podporiť druhý odsek návrhu Martiny Holbovej - zadať nejaký ten bod pre chrty s účasťou na prestížnych výstavách (Europska či Svetová výstava, Europska výstava chrtov ...) so známkou výborná a nejaký ten bodík navyše pre umiestnených v prvej štvorke
Pripomienky od Kardošovej Alexandry:
Pripomienky k stanovám
Pripomienky k pripravovanej výročnej členskej schôdzi
Pripomienkay od Pavláskovej Michaely:
Pripomienky od Galovej Aleny:
k inzercii nečlenov na klubových stránkach - poplatok 17,- EUR je jednorázový, inzerenti ho platia len raz za jeden inzerát. Jeho následné aktualizácie, dopĺňanie fotografií, zmeny... už neplatia. Nemyslím si, že cena za inzerciu je prehnaná. Pozrite si napr. inzerciu v mesačníku Pes přítel člověka: jeden krátky text + 1 foto (celé zahrnuté v stĺpčeku) stojí 535 Kč. Kynologická revue: 1/8 farebnej strany je za 150 EUR, v mesačníku Pes je 1/8 štvorfarebnej strany za 42 EUR. Jedná sa o jediné zverejnenie inzerátu. Takže si myslím, že možnosť inzerovať na našich klubových stránkach, ktoré sú špecializované na chrty a majú vysokú dennú návštevnosť nielen domácich ale aj zahraničných chrtárov, je pre nečlenov výhodná. Nič im nebráni stať sa riadnym členom klubu a požívať výhody z tohto členstva. V roku 2009 bolo 7 platených inzerátov. V 2010 zatiaľ 5. To sú inzeráty v rubrike "Šteniatka". V "Ostatné" nebol žiadny platený inzerát.
Pripomienky od Harhaja Borisa:
1. Čl.VIII Členská schôdza
a. doplniť bod“ „Schvaľuje chovateľský poriadok klubu“
b. Bod 6: „ ... a kontrolného orgánu“
c. Bod 8 upraviť „...zvoláva najmenej raz za rok. Výkonný...“
2. Čl. VIII Výkonný výbor
a. Doplniť bod „Funkčným obdobím výkonného výboru sú 3 roky“
b. Bod 2 zrušiť
c. Bod 4: “Bezprostredne po ukončení členskej schôdze, na ktorej bol výbor zvolený, sa stretne výbor na ustanovujúcej schôdzi, na ktorej spomedzi svojich členov zvolí predsedu, podpredsedu, tajomníka, pokladníka.“
d. Doplniť:
i. Výbor je uznášaniaschopný pri nadpolovičnej účasti členov.
ii. Výbor rozhoduje uznesením.
iii. Uznesenie výboru je platné, ak za uznesenie hlasuje viac prítomných ako proti nemu.
iv. V prípade rovnosti hlasov rozhoduje hlas predsedu.
v. Uznesenie výboru je záväzné pre každého člena klubu.
3. Čl. VIII Štatutárny orgán
a. Štatutárnym orgánom je výbor klubu. V jeho mene konať a za neho podpisovať je oprávnený predseda, podpredseda, tajomník a pokladník . Na právoplatnosť úkonu sú potrebné podpisy aspoň dvoch k tomu oprávnených členov výboru.
4. Čl. VIII Kontrolná a revízna komisia
a. Doplniť bod „Funkčným obdobím kontrolnej a revíznej komisie sú 3 roky“
b. V bode 2: „Členstvo v kontrolnom orgán je nezlučiteľné s členstvom vo výkonnom výbore“
c. Bod3: „Kontrolná a revízna komisia kontroluje činnosť výboru a celého klubu a predkladá výsledky svojho zisťovania výboru a členskej schôdzi.“
d. Bod 4: zrušiť
Pripomienka k listu 3. od p. Galovej
nakoľko p. Galová sama žiadala vo svojej prvej pripomienke doplniť do článku VI. bodu 2 nový bod g "zdržať sa konaní, ktoré sú v rozpore so zákonom a tiež ktoré porušujú dobré meno klubu a jeho členov a hrubo porušujú dobré mravy" požadujem aby sa zdržala svojich nevhodných a nevtipných narážok na adresu iných členov. Neviem a ani ma nezaujíma v koľkých kluboch je dotyčná členom a ako aktívne prispela k zlepšeniu chovu v akomkoľvek plemene. Pokiaľ mi je známe, žiadnej schôdze a ani tej z 14.11.2009 sa nezúčastnila. V každom prípade žiadam aby sa zdržala svojich osobných dojmov voči ktorémukoľvek členovi. Členská schôdza, stanovy klubu a chovateľský poriadok majú za úlohu riešiť chov chrtov, nie svoje osobné pocity voči jednotlivým členom.
Pripomienky od Vojtecha Schmiedta:
TOP chrt - som za, aby sa kazde plemeno hodnotilo zvlast. Hodit vsetky plemena chrtov do jedneho vreca, to sa jednoducho neda. Su to uplne odlisne zvierata. Hodnotit treba zvlast, aj keby sa prihlasil co i len jeden pes/suka, kto sa neprihlasi, jeho chyba. Myslim, ze Klubu financne neublizi, ak vitaznym TOP chrtom sa zakupi nejaka cena. Ocenit celorocnu uspesnu snahu chovatela a psa je potrebne! K hodnoteniu: Aj ked zatial nechodim na vystavy do zahranicia, suhlasim, aby sa hodnotili vysledky aj na zahranicnych vystavach a pridal sa nejaky bod za VELKE VYSTAVY - svetova, Eurosigh. atd. Myslim, ze nasi clenovia Klubu a ich stvornohi priatelia si to plne zasluzia.
Clenska schodza - mala by sa konat raz rocne /volby do vyboru, rozne hodnotenia a vyhodnotenia, zmeny niektorych stanov a pod./. Tu vsak navrhujem, aby sa kazdorocne menilo miesto konania podla krajov /predchadzajuce delenie - Zapadosl., Stredosl., Vychodosl./ Myslim, ze takto by sa schodze zucastnili i taki clenovia Klubu, ktori doteraz ne schodzi neboli /financie, daleke cestovanie, cas/.
Bonitacia - patrim asi medzi sluzobne uz najstarsich clenov Klubu, takze predpokladam, ze nejake tie skusenosti za mnohe roky prace s barzojmi som tiez nadobudol. Mal som navrhy, ktore, ako som zistil, sa uplne stotoznuju s navrhmi pani Pavlaskovej. Povedal by som, ze pani Pavlaskova je jedna z nasich najskusenejsich chovatelov, rozhodcov, je akymsi nasim ZLATYM FONDOM Klubu, takze velmi sa prihovaram za to, aby sa jej nazor na bonitaciu zobral do uvahy. Myslim, ze mnohym z nas vo vsetkych bodoch doslova hovorila zo srdca.
Pripomienky od Ondrišovej Jany:
k bodovaniu vystav:
nechapem dovod,preco nezaratavat do top ten vystavy aj z "okrajovych" krajin ako ukrajina,rumunsko alebo bulharsko,su clennmi fci,posudzuju tam kvalitni rozhodcovia a ich tituly maju rovnaku vahu. aj na velke vystavy sa hlasieva len par psov,viz.mnichov,budapest,o slovenskych vystavach pomlcim.
k podmienkach zaradenia do chovu iba podotykam,ze by stacilo vyradovat psov s hrubymi vadami,ktore definuje standard. u vipetov sa zmeny tykaju aj povah (vylujucou vadou je po novom napriklad bojazlivost/agresivita).
plus - ako podmienku uchovnenia by som uvitala splnenie limitného behu,ktory bol kedysi pre chrtov povinny (rovina z ruky,chrt musi preukazat zaujem o navnadu).
Pripomienky od Vojteka Vlastislava:
Po skúsenostiach s poslednou bonitáciou, keď komisiu rozhodcov presviedča majiteľ psa, že nemá pravdu, že nedostatky, ktoré sa zistili, sú vymyslené a kopa rečí okolo toho, ma viedlo k tomu, že treba pripraviť jasné podmienky zaradenia psa a sučky do chovu. Myslím si, že pri každej bonitácii by boli problémy, nech by bol v bonitačnej komisii sebelepší rozhodca, tak navrhujem nasledovné pripomienky na doplnenie chovateľských podmienok, aby bolo transparentné a dopredu jasné, prečo pes alebo sučka nemôže ísť do chovu.
Nakoľko chov je klubovou záležitosťou, navrhujem pozmeniť chovateľský poriadok a následne zrušiť bonitáciu.
§5.3c. premeranie výšky u plemena whippet a talianský chrtík na ktorejkoľvek výstave poriadanej SKChCH, následne zapísané v preukaze pôvodu.
§5.3d. u plemena IW kardiologické ........(preradené z §7)
§5.3e. kontrola chrupu na ktorejkoľvek výstave poriadanej SKChCh, následne zapísané v preukaze pôvodu (záhryz a prípadné chýbajúce zuby).
Nesprávny skus spôsobený slabo vyvinutou spodnou čeľusťou s nedostatočným priestorom pre zuby, očné zuby nesprávne umiestnené, otočené smerujúce priamo do horných ďasien, očné zuby zbrúsené – vyradenie z chovu
§5.3f. u každého plemena vylučujúce vady v zmysle platného štandartu - vyradenie z chovu
§5.4 absolvovanie jednej výstavy poriadanej klubom, v triede so zadávaním CAC so známkou veľmi dobrý pre suky a výborný pre psov. V prípade nesplnenia týchto podmienok, môže pes sučka kedykoľvek zopakovať absolvovanie výstavy poriadanej SKChCh.
§7.2 Riadený chov – je základným typom chovu, ktorý organizuje chovateľský klub. Ak majú byť chovné jedince zaradené do tohto typu chovu, musia spĺňať podmienky stanovené §5,§6 chovateľského poriadku

References: §5

§5
 §7

§5

§5

§5

§7
 §5